Placuit atque convenit inter domnum Geraldum episcopum et ab alia parte Arlulfum et uxore sua Eldesent, ut inter se aliquid de terra commutarent. Inprimis dedit domnus episcopus de terra Sancti Vincentii et Sancte Marie cujus ecclesia est constructa infra muros Matisconum, consentiente Elda Domino sacrata, cujus beneficium ad presens esse videtur; et jacet ipsa terra in pago Matisconense, (in) agro Torrense, in villa Romanorum. Habet terminationes ipsa terra a mane et a medio die vias publicas, a sero Sancti Eugendi et ipsorum commutatorum, a circio Sancti Mauricii; habet in longo perticas XXI et pedes V, in uno fronte XXIIII et pedes VI, in alio fronte XXIII. Infra istas terminationes et perticationes, totum ad integrum. In recompensatione ergo hujus meriti, donat Erlulfus et uxor ejus Eldesent partibus Sancti Vincentii et Sancte Marie, de illorum proprio, domno episcopo et suis successoribus, in agro Viriacense vel in ipsa fine, campum unum qui habet terminationes, a mane via publica, a medio die terra Sancti Vincentii, rivo percurrente qui vocatur Glatinor, a circio Sancti Mauricii et ipsorum commutatorum. Habet in longo perticas LXVIII, in uno fronte a medio die perticas XXXVIIII, in alio fronte a circio perticas L. Infra istas terminationes et perticationes ad integrum donavit habendi, tenendi seu commutandi, sine ulla contradictione. Si quis calumniaverit V uncias auri componat. S. Geraldi episcopi. S. Bernardi. S. Ardradi presbiteri. S. Rodulfi. S. Adalgis. S. Rotuerii. Hactum est hoc Karolo rege regnante.